### Beslutning

Godkendt.

Afbud: Otto Clausen, Ellen Larsen

### Sagsfremstilling

## Resume og sagens baggrund

Godkendelse af forslag til Strategi for styring, kvalitet og sammensætning af STU-leverandører (Særligt Tilrettelagt Ungdomsuddannelse).

## Indstillinger

Direktøren indstiller, at forslag til strategi godkendes.

## Behandling

Unge- og Beskæftigelsesudvalget, Økonomiudvalget, Kommunalbestyrelsen.

## Sagsfremstilling

Pr. 1. august 2023 er der sket præciseringer i Lov om Særligt Tilrettelagt Ungdomsuddannelse, som betyder, at kommunen skal tilbyde minimum 2 forskellige relevante STU-tilbud, når unge i målgruppen visiteres til et sådant forløb. Fra 1. januar 2025 får unge, som er visiteret til STU-forløb, også ret til at udfordre kommunens forslag til STU-tilbud ud fra nærmere bestemte vilkår.

På samme vis er der kommet nye lovkrav om, at der skal udarbejdes kvalitetsaftaler sammen med nye eksterne STU-leverandører fra senest 1. januar 2025 for at højne kvaliteten i tilbuddene. Børne- og Undervisningsministeriet har i den sammenhæng udgivet ”Kvalitetsguide til særligt tilrettelagt ungdomsuddannelse” i december 2023, hvor ministeriet kommer med anbefalinger til arbejdet med kvalitet og kvalitetskrav mellem kommuner og uddannelsessteder.

Administrationen vurderer, at disse ændrede lovkrav, sammenholdt med stadig flere henvendelser fra diverse potentielle STU-leverandører, fremkalder et behov for en politisk stillingtagen til, hvilken strategi kommunen skal have ift. styring, kvalitet og sammensætning af STU-leverandører. Strategien godkendes i kommunalbestyrelsen og kvalitetsaftalerne i administrationen.

Forslaget til strategi er bygget op om 3 pejlemærker, som er:

* Sikre kvalitet og ungdomsmiljø i STU-tilbud
* Sikre mulighed for at vælge mellem flere STU-leverandører
* Brug af leverandører og underleverandører.

Hvert pejlemærke er konkretiseret med rettesnor i forhold til, hvordan kommunen vil styre samarbejdet med og sammensætningen af STU-leverandører ud fra de unges behov og valgmuligheder, samt ønsket om at sikre ministeriets anbefalede kvalitet i STU-forløb.

Forslag til Strategi for styring, kvalitet og sammensætning af STU-leverandører indgår som bilag.

## Økonomiske konsekvenser

Ingen.

### Sagens forløb

07/08/2024 Unge- og Beskæftigelsesudvalget
Anbefales.

Afbud: Erling Jacobsen

21/08/2024 Økonomiudvalget
Anbefales.